Автодор (футболон клуб)

«Автодор» у Дзæуджыхъæуы футболон клуб. Бындурæвæрд æрцыд 1983-æм азы.

 Разамынд 
Президент — Æлбегонты Хасан.

Генералон директор — Платы Зелимхан.

Спортивон директор — Гиви Керашвили.

Командæйы сæргълæууæг — Андрей Передерий.

Администратор — Цораты Сослан.

Пресс-атташе — Вячеслав Степанов.

Дохтыр — Зæнджиаты Аслан.

 Истори 
Футболон клуб «Автодор» бындурæвæрд æрцыд 1983-æм азы куыстадон управлени «СЕВОСЕТИНАВТОДОР»-ы базæйыл, Æлбегонты Хасаны хъæппæрисæй.

1988-æм азы «Автодор» архайдта бæстæйы æнæпрофессионалон командæты ’хсæн ерысты. Уый уыди командæйы фыццаг къахдзæфтæ æппæтуæрæсеон турнирты.

«Автодор»-ы æнтыстытæ хынцгæйæ Уæрæсейы футболы федераци радта командæйæн 1990-æм азы ССР Цæдисы дыккæгæм лигæйы чемпионаты архайыны бар. 1992-æм азы «Автодор»-æн бантысти рацæуын Уæрæсейы чемпионаты фыццæгæм дивизионмæ. 1993-æм азы командæ тох кодта уæлдæр лигæмæ рацæуыныл. Уыцы аз «Автодор» бацахста дыккаг бынат. Фыццаг бынат та, æмæ уыимæ уæлдæр лигæйы хъазыны бар, фæци Новороссийсчы «Черноморец»-ы хай.

1995-æм азы, финанстæ хъуаджы тыххæй, командæ ацыди фыццæгæм лигæйæ æмæ æрхызти дыккæгæммæ.

 Зындгонд хъазджытæ  
 Гæззаты Юри
 Гогуниты Спартак
 Бæззаты Дзамболат
 Бæззаты Гиуæрги
 Игорь Яновский
 Цоциты Виталий
 Бестауты Анри
 Бураты Ацæмæз
Категори:Цæгат Ирыстоны футболон клубтæ
Категори:Футболон клубтæ